paragraph_text: Rođen je u obitelji irskih useljenika u Swampscottu, Massachusetts. Kršten je kao Walter Andrew Brennan. Kroz obrazovanje javlja se njegov interes za glumu, pa prvotno glumi u vodviljima. Vrlo mlad, odlazi u borbu u Prvi svjetski rat, gdje mu bojni otrov oštećuje glasnice i prerano ga postarava. Nakon povratka iz rata, biva upleten u tržište nekretnina gdje zgrće bogatstvo, koje gubi krajem 1920-ih slomom burze.